OBEC (doplniť názov obce obce )
Obecný úrad v (doplniť názov obce)

Štatút 
Krízového štábu obce (doplniť názov obce)

 Čl. 1
Úvodné ustanovenia
            (1) Štatút Krízového štábu obce (ďalej len „štatút“) zjednocuje postup  obce (doplniť názov obce) pri príprave na krízové situácie mimo času vojny a vojnového stavu a pri ich riešení (ďalej len „krízová situácia“).
            (2) Krízový štáb obce (doplniť názov obce) (ďalej len „krízový štáb“) sa zriaďuje podľa  § 10 ods. 1 písm. a) zákona č. 387/2002 Z. z. o riadení štátu v krízových situáciách mimo času vojny a vojnového stavu.
Čl. 2
Úlohy krízového štábu
            (1) Krízový štáb  je výkonným orgánom obce  na plnenie úloh krízového riadenia v období krízovej situácie.  
            (2) Krízový štáb pri príprave na krízové situácie a pri ich riešení najmä
a)	koordinuje činnosť podnikateľov a právnických osôb pri civilnom núdzovom plánovaní
b)	vykonáva opatrenia na riešenie krízových situácií:
-	analyzuje a vyhodnocuje riziká predpokladaného vzniku krízovej situácie,
-	posudzuje vývoj krízovej situácie,
-	pripravuje návrhy a prijíma opatrenia na riešenie krízovej situácie na základe predpokladaného vývoja krízovej situácie, vyhodnocuje obsah a primeranosť prijímaných opatrení,
-	zabezpečuje operatívnu koordináciu, sledovanie a vyhodnocovanie stavu realizácie prijímaných opatrení  na riešenie krízovej situácie (vládou Slovenskej republiky, ústredným krízovým štábom, ministerstvami, krízovým štábom obvodného úradu v sídle kraja, obvodným úradom),
-	rieši krízovú situáciu vo svojom územnom obvode

c)	uskutočňuje civilné núdzové plánovanie,
d)	plní úlohy  ustanovené vládou a v rozsahu určenom vládou aj ústredným krízovým štábom, obvodným úradom  v sídle kraja a obvodným úradom  pri príprave na riešenie krízových situácií a pri ich riešení
e)	vyžaduje poskytnutie pomoci od obvodného úradu:
-	spolupracuje s  krízovým štábom obvodného  úradu pri príprave opatrení na riešenie krízovej situácie a pri riešení krízovej situácie,
-	rozpracúva úlohy a opatrenia uložené krízovým štábom obvodného úradu  na podmienky obce  a zabezpečuje kontrolu ich plnenia,
-	využíva informácie z informačného systému krízového riadenia obce a štátu,

f)	zhromažďuje osobné údaje o počte osôb a totožnosti osôb v rozsahu meno, priezvisko, pobyt a rodné číslo, ktoré sa v čase krízovej situácie nachádzajú na území obce a odovzdávajú zoznamy týchto osôb krízovému štábu príslušného obvodného úradu,
g)	plní pri príprave na krízové situácie a pri ich riešení  úlohy civilnej ochrany podľa osobitného predpisu.
h)	vyhodnocuje postupy riešenia krízovej situácie, zovšeobecňuje získané skúsenosti a využíva ich pri svojej činnosti.
i)	vykonáva aktualizáciu údajových dokumentov  za krízový štáb v stanovených termínoch.
j)	určuje mechanizmy koordinácie, úloh a zodpovenosti na lokálnej či regionálnej,  úrovni pre zabezpečenie duševného zdravia dotknutých obyvateľov vo všetkých štádiách krízového riadenia a humanitárnej činnosti

Čl. 3
Zloženie krízového štábu
            (1) Krízový štáb sa skladá z predsedu krízového štábu (ďalej len „predseda“), podpredsedu krízového štábu (ďalej len „podpredseda“), a členov krízového štábu (ďalej len „člen“).                
            (2) Predsedom  je  starosta obce.
            (3) Podpredsedom  je  ( napr. určený poslanec OZ alebo zástupca starostu obce )
            (5) Členmi sú  
a)   určený zástupca  ( napr. riaditeľ ZŠ )
b)	určený  zástupca  ( napr. roľníckeho družstva )
c)	napr. určení poslanci  obecného zastupiteľstva,
d)  určený zástupca  ( napr. dobrovoľného hasičského zboru.) 
e)   napr. zástupca miestneho spolku SČK či inej MNO organizácie
            (6) Predseda môže podľa potreby na zasadnutie krízového štábu prizvať iné osoby ako aj členov komisií zriadených na riešenie krízových situácií v obci. ( napr. povodňová, evakuačná.) 

 Čl. 4
Predseda  
            Predseda najmä
a)   schvaľuje a vydáva štatút,
b)     aktivuje krízový štáb,
c)     určuje miesto a čas zasadnutia krízového štábu,
d)     riadi krízový štáb a zodpovedá za jeho činnosť,
e)     poveruje v čase svojej neprítomnosti zastupovaním podpredsedu  v plnom rozsahu alebo v rozsahu, ktorý si vyhradí,
f)     upresňuje, ktorí členovia krízového štábu sa zúčastnia zasadnutia,
g)     zodpovedá za odbornú prípravu členov krízového štábu,
h)     oznamuje bezodkladne krízovému štábu obvodného úradu  vznik krízovej situácie alebo ohrozenie, ktoré ju môže bezprostredne spôsobiť.
Čl. 5
Podpredseda 
            Podpredseda  zastupuje predsedu v čase jeho neprítomnosti v plnom rozsahu okrem činností, ktoré si predseda vyhradí.
Čl. 6
Člen
            (1) Člen najmä
a)	oboznamuje sa s informáciami súvisiacimi s krízovou situáciou alebo nebezpečenstvom jej vzniku a s materiálmi, ktoré bude krízový štáb prerokúvať, zaujíma k nim stanovisko,
b)     má právo žiadať vysvetlenie k prerokúvaným materiálom, podávať k nim pripomienky a odporúčania,
c)      predkladá návrhy opatrení na riešenie krízovej situácie,
d)     zabezpečuje uskutočnenie opatrení na riešenie krízovej situácie v organizačnej zložke alebo orgáne, ktorý v krízovom štábe zastupuje.
            (2) Ak sa člen nemôže zúčastniť na zasadnutí krízového štábu, neúčasť vopred oznámi predsedovi a navrhne účasť svojho zástupcu.
            (3) Člen po skončení krízovej situácie písomne vyhodnotí činnosť organizačnej zložky alebo orgánu, ktorý v krízovom štábe zastupuje, pripraví návrh na preventívne opatrenia a predloží ich predsedovi v termíne podľa jeho rozhodnutia alebo na najbližšom zasadnutí krízového štábu.

Čl. 7
Tajomník 
            (1) Tajomník organizuje činnosť  a spoluprácu s členmi krízového štábu.
            (2) Tajomník 
a)	zabezpečuje prostredníctvom obvodného úradu  odbornú prípravu krízového štábu obce ,
b)     zabezpečuje prípravu informácií pre verejnosť, poskytovanie informácií verejnosti a pripravuje podklady na tlačové konferencie,
c)     zabezpečuje komunikáciu s bezpečnostnou radou obvodu a krízovým štábom obvodného úradu ,
d)     zabezpečuje prípravu a distribúciu príkazu starostu obce,
e)     zabezpečuje vypracovanie a odosielanie informácií a hlásení,
f)      zabezpečuje  potrebným  materiálom a technikou pracovisko krízového štábu obce ,
g)     organizuje výjazd členov krízového štábu obce na miesto krízovej situácie,
h)     vyhotovuje záznam zo zasadnutia krízového štábu obce, ktorý po schválení predsedom zasiela členom.
Čl. 8
Zasadnutie  krízového štábu
(1) Krízový štáb zasadá v prípade vzniku krízovej situácie alebo nebezpečenstva jej vzniku v priestoroch určených predsedom.
(2) Zasadnutie krízového štábu (ďalej len „zasadnutie“) riadi predseda  a  v  jeho neprítomnosti podpredseda. Predseda môže zvolať zasadnutie aj na návrh ktoréhokoľvek člena. 
(3) Zasadnutia  sa zúčastnia členovia  určení predsedom. 
(4) Úlohou zasadnutia je prerokovať a formulovať   
a)     návrh opatrení na riešenie krízovej situácie (dôvod,  opatrenia, rozsah  a čas trvania opatrení),
b)     návrh príkazu starostu obce na riešenie krízovej situácie,
c)     návrh rozpracovania opatrení ustanovených vládou Slovenskej republiky, ústredným krízovým štábom, krízovým štábom obvodného úradu v sídle kraja, obvodného úradu.
 
(5) Dokumenty  schválené na zasadnutí krízového štábu  sa uchovávajú  5 rokov.
(6) Účastníci zasadnutia  potvrdzujú svoju prítomnosť podpisom  na prezenčnej listine, ktorá sa zakladá k materiálom zo zasadnutia. Majú právo k záznamu zo zasadnutia uplatniť písomné výhrady, ktoré sú súčasťou záznamu.
(7) Na zasadnutie využíva krízový štáb vhodnú miestnosť obecného úradu alebo  záložné miesto.
(8) Priestory na zasadnutie musia umožňovať
a)	nepretržitý  pracovný cyklus,  stravovanie, odpočinok a základné hygienické potreby členov  krízového štábu,
b)     nepretržitý prívod elektrickej energie (náhradný zdroj elektrickej energie),
c)     ochranu pred poveternostnými vplyvmi, 
d)     bezpečnostnú ochranu (fyzická a objektová bezpečnosť).
(10) Priestory pracoviska krízového štábu  musia byť vybavené
a)    dostatočnou podlahovou plochou a dostatočným množstvom prípojok na rozvod elektrickej energie na využívanie administratívnych, technických a komunikačných prostriedkov,

Čl. 9
Predkladanie materiálov na zasadnutie  
(1) Krízový štáb rokuje spravidla na základe predložených materiálov v písomnej forme alebo prednesených ústne. Ak je materiál prednesený ústne, spracovateľ následne doručí materiál predsedovi krízového štábu  v písomnej forme.
(2) Materiál na zasadnutie  pripravujú členovia na základe rozhodnutia predsedu alebo iniciatívne pri možnosti vzniku krízovej situácie.
(3) Materiál musí byť vecný, stručný a vypracovaný v súlade s právnymi predpismi. Musí obsahovať najmä rozbor situácie, návrh na prijatie opatrení, ich zdôvodnenie a zabezpečenie (organizačné, personálne, ekonomické).
(4) Materiál predkladá spracovateľ v  dvoch výtlačkoch; výtlačky musia byť podpísané spracovateľom. 
(5) Materiál zaradený na zasadnutie uvedie spracovateľ  úvodným vystúpením; obmedzí sa v ňom na stručné odôvodnenie predloženého materiálu, neopakuje však obsah písomného materiálu.
(6) Spracovateľ navrhuje, ktoré ďalšie osoby majú byť prizvané k prerokúvanému materiálu. 
 (7) Ku každému predloženému materiálu môžu členovia  zaujať stanovisko, predniesť  vysvetlenie, návrhy a klásť spracovateľovi otázky týkajúce  sa tohto materiálu. 
(8) Spracovateľ v závere rozpravy reaguje na prednesené stanoviská.
(9) Po skončení rozpravy a záverečnom slove spracovateľa prednesie predsedajúci návrh na prijatie opatrení na riešenie krízovej situácie, pričom prihliada na stanoviská prednesené účastníkmi zasadnutia v rozprave.
Čl. 10
 Záznam  zo zasadnutia krízového štábu
(1) Záznam  zo zasadnutia  krízového štábu (ďalej len „záznam“) vyhotovuje tajomník   v písomnej forme. 
(2) Záznam  obsahuje

a)  program zasadnutia,
b)     prezenčnú listinu,
c)     stanoviská zúčastnených na zasadnutí (členov, prizvaných odborníkov),
d)    návrh na prijatie opatrení na riešenie krízovej situácie (úlohy, termíny ich plnenia a zodpovednosť).
(3) Rovnopis záznamu  sa ukladá na obecnom úrade. 
(4) Záznam  podpisuje predseda a tajomník.
Čl. 11
Úhrada výdavkov
            Výdavky  na činnosť krízového štábu sú podľa § 11 ods. 2 zákona č. 387/2002 Z. z. o riadení štátu v krízových situáciách mimo času vojny a vojnového stavu financované formou štátnych dotácií ak zákon č. 42/1994 Z.z. v znení neskorších predpisov neurčí inak.
Čl. 12
Záverečné ustanovenie
            Zmeny a doplnenie štatútu  schvaľuje predseda.
Čl. 13
Účinnosť
Tento štatút  nadobúda  účinnosť dňa  ( dopísať dátum)
                                                                                                                                                                                     
                                                                                             ......................................................... 
                                                                                           starosta obce ( dopísať názov  obce)